Diari Oficial de la Generalitat Valenciana


Sumari del DOGV 7082, del 05-08-2013 (2013/8153)

RESOLUCIÓ de 23 de juliol de 2013, de la Direcció General d'Innovació, Ordenació i Política Lingüística, per la qual es resol la convocatòria per a autoritzar el projecte experimental de Contracte-Programa subscrit entre els centres sostinguts amb fons públics i l'Administració educativa en què s'inclou el desenrotllament de programes de compensació educativa.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7082

Data del DOGV
:   05-08-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/8153


Data del document
:   23-07-2013

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 23 de juliol de 2013, de la Direcció General d'Innovació, Ordenació i Política Lingüística, per la qual es resol la convocatòria per a autoritzar el projecte experimental de Contracte-Programa subscrit entre els centres sostinguts amb fons públics i l'Administració educativa en què s'inclou el desenrotllament de programes de compensació educativa. [2013/8153]  
Per Orde 42/2013, de 17 de maig de 2013, de la Conselleria d'Educació, Cultura i Esport (DOCV 7029, 22.05.2013) es van establir els procediments per a l'autorització als centres sostinguts amb fons públics del projecte experimental de Contracte-Programa subscrit entre estos centres i l'Administració educativa, en què s'inclou el desenrotllament de programes de compensació educativa, així com per a l'assignació de recursos als centres de titularitat pública i es van convocar les ajudes econòmiques destinades als centres privats concertats.   
  
En l'apartat nou, 1, de l'esmentada orde s'establix que la Comissió de Selecció, Seguiment i Avaluació, prevista en l'apartat huit, elaborarà la proposta de contractes-programa de centres públics i centres privats concertats seleccionats i la d'exclosos, on s'especificarà el motiu de la seua exclusió, i la transmetrà al Servici d'Avaluació i Estudis, que com a òrgan instructor l'elevarà a la titular de la Direcció General d'Innovació, Ordenació i Política Lingüística per a la seua autorització.  
  
D'altra banda, l'apartat deu de l'esmentada Orde 42/2013, indica en el punt 1 que la Comissió elaborarà la proposta d'assignació de recursos humans als centres el contracte dels quals haja sigut seleccionat. I en el punt 2 d'este mateix apartat establix que, per a realitzar l'assignació de recursos humans es tindrà en compte: les propostes elaborades per les direccions territorials amb competències en matèria d'educació, els informes de la Inspecció d'Educació, el pla d'actuació, els recursos propis del centre per al curs 2013-2014.   
  
A més, en l'apartat onze d'esta mateixa orde s'indica que la Direcció General d'Innovació, Ordenació i Política Lingüística resoldrà la convocatòria i publicarà en el Diari Oficial de la Comunitat Valenciana la resolució en què constaran els centres autoritzats per a l'aplicació del projecte experimental de Contracte-Programa, amb la indicació de recursos humans concedits als centres sostinguts amb fons públics; així com els centres exclosos, junt amb els motius d'exclusió.  
  
En l'exercici de les facultats delegades per la consellera d'Educació, Cultura i Esport en la disposició final primera de l'Orde 42/2013 i en virtut de les competències que li atribuïx el Decret 190/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, vista la proposta del Servici d'Avaluació i Estudis, esta Direcció General d'Innovació, Ordenació i Política Lingüística resol,  
  
  
Primer. Autorització  
1. Autoritzar els centres de titularitat pública seleccionats que es detallen en l'annex I per a la posada en marxa del projecte experimental de Contracte-Programa subscrit entre els centres sostinguts amb fons públics i l'Administració educativa.   
2. Publicar la dotació d'hores de recursos humans per als centres públics autoritzats indicades en l'annex I.  
3. Autoritzar els centres de titularitat privada concertats seleccionats que es detallen en l'annex II, per a la posada en marxa del projecte experimental de Contracte-Programa subscrit entre els centres sostinguts amb fons públics i l'Administració educativa, amb indicació de la inclusió o no inclusió en el seu pla d'actuacions de programes o mesures de compensació educativa.  
4. Autoritzar els centres de titularitat privada concertats seleccionats que es detallen en l'annex III, per a la inclusió en el seu pla d'actuacions d'un programa d'acollida al sistema educatiu (PASE).  
5. Publicar la dotació d'hores de recursos humans als centres de titularitat privada concertats que han sigut autoritzats segons es detalla en l'annex II.  
6. No autoritzar els centres no seleccionats, que es detallen en l'annex IV, pels motius que s'especifiquen.  
  
Segon. Recursos humans  
1. Proposar a la Direcció General de Centres i Personal Docent la concessió per al curs 2013-2014 dels recursos humans indicats en l'annex I a fi de fer possible el desenrotllament del projecte experimental autoritzat en els centres públics.   
2. De la mateixa manera, i respecte als centres privats concertats, proposar a la Direcció General de Centres i Personal Docent la concessió per al curs 2013-2014 dels recursos humans indicats en l'annex II a fi de fer possible el desenrotllament del projecte experimental autoritzat.  
  
  
Tercer. Contracte-Programa  
1. Procedir a la firma del Contracte-Programa, o l'addenda de continuïtat corresponent, entre l'Administració educativa, a través d'esta Direcció General d'Innovació, Ordenació i Política Lingüística, i cada un dels centres seleccionats, que inclourà totes les mesures i programes per als quals han sigut autoritzats.  
2. Els centres seleccionats per a l'aplicació del projecte experimental de Contracte-Programa actualitzaren el pla d'actuacions proposat en la seua sol·licitud, abans del 20 de setembre de 2013, per a això tindran en compte l'alumnat matriculat per al curs 2013-2014, la dotació de recursos humans del centre i les conclusions de la memòria realitzada. Este pla d'actuacions formarà part del Contracte-Programa o l'addenda que se subscriga.  
3. D'acord amb allò que s'ha indicat en l'apartat quatre de l'Orde 42/2013, de 17 de maig de 2013, de la Conselleria d'Educació, Cultura i Esport (DOCV 7029, 22.05.2013), el pla d'actuació s'incorporarà a la planificació general del centre i s'integrarà en el seu funcionament amb la coordinació d'un membre de l'equip directiu.  
  
Quart. Inspecció d'Educació  
1. La Inspecció d'Educació realitzarà en el curs acadèmic 2013-2014, el seguiment i l'avaluació dels contractes-programa autoritzats en coordinació amb esta Direcció General d'Innovació, Ordenació i Política Lingüística.  
2. Els centres aportaran les dades necessàries per al seguiment i avaluació dels contractes-programa i realitzaran una memòria final, segons les instruccions que es dictaran per a tal fi.   
3. L'autorització de la continuïtat dels Contractes-Programa corresponents a següents cursos, quedarà condicionada a l'avaluació positiva que es realitze dels resultats obtinguts en el present curs, especialment quant la millora global dels centres que han desenrotllat estos programes i als criteris que es determinen en la corresponent convocatòria.  
  
  
Quint. Producció d'efectes  
La present resolució produirà efectes l'endemà de la seua publicació en el Diari Oficial de la Comunitat Valenciana.  
Contra la present resolució, que no esgota la via administrativa, es podrà interposar un recurs d'alçada davant de la Secretaria Autonòmica d'Educació en el termini d'un mes a comptar de l'endemà a la seua firma. Tot això de conformitat amb el que disposen els articles 107, 114 i 115 de la Llei 30/1992 del Règim Jurídic de les Administracions Públiques i del Procediment Administratiu Comú.  
  
València, 23 de juliol de 2013.- La directora general d'Innovació, Ordenació i Política Lingüística: Beatriz Gascó Enríquez.